РЕГЛАМЕНТ (ЕО) № 138/2007 НА КОМИСИЯТА
от 14 февруари 2007 година
за определяне на степента, в която могат да бъдат приети заявленията за лицензии за внос, подадени през януари 2007 г., за някои продукти от сектора на птичето месо, в рамките на Регламент (ЕО) № 1431/94
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1301/2006 на Комисията от 31 август 2006 г. за установяване на общи правила за прилагането на тарифните квоти за внос на селскостопански продукти, управлявани чрез система от лицензии за внос (1), и по-специално член 7, параграф 2 от него,
като има предвид, че:
(1)
Регламент (ЕО) № 1431/94 на Комисията (2) установява правилата за прилагане на режима за внос в сектора на птичето месо, предвиден в Регламент (ЕО) № 774/94 на Съвета относно откриването и управлението на някои тарифни квоти на Общността за птиче месо и други селскостопански продукти (3).
(2)
Заявленията за лицензии за внос, подадени през първите петнадесет дена на месец януари 2007 г. за подпериода от 1 януари до 31 март 2007 г. надхвърлят наличните количества. Подходящо е незабавно да се определи в каква степен могат да бъдат издадени лицензии за внос, като се фиксира коефициент на отпускане, който ще се прилага към заявените количества,
ПРИЕ НАСТОЯЩИЯ РЕГЛАМЕНТ:
Член 1
1. Спрямо заявленията за лицензии за внос, подадени въз основа на Регламент (ЕО) № 1431/94 за подпериода от 1 януари до 31 март 2007 г., ще бъдат прилагани коефициенти на отпускане, посочени в приложението на настоящия регламент.
2. За периода от 1 април до 30 юни 2007 г. могат да бъдат подавани заявления за лицензии за внос за цялото количество, посочено в приложението към настоящия регламент, в съответствие с разпоредбите на Регламент (ЕО) № 1431/94.
Член 2
Настоящият регламент влиза в сила на 15 февруари 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 14 февруари 2007 година.